CELEX: 62010CA0601
Language: da
Date: 2011-10-27 00:00:00
Title: Sag C-601/10: Domstolens dom (Sjette Afdeling) af 27. oktober 2011 — Europa-Kommissionen mod Den Hellenske Republik (Traktatbrud — direktiv 92/50/EØF og 2004/18/EF — offentlige tjenesteydelsesaftaler — supplerende tjenesteydelser vedrørende registrering i matrikelbog og byplanlægning — udbudsprocedure efter forhandling uden forudgående offentliggørelse af en udbudsbekendtgørelse)

17.12.2011   
            
            
               DA
            
            
               Den Europæiske Unions Tidende
            
            
               C 370/15
            
         Domstolens dom (Sjette Afdeling) af 27. oktober 2011 — Europa-Kommissionen mod Den Hellenske Republik
   (Sag C-601/10) (1)
   
   (Traktatbrud - direktiv 92/50/EØF og 2004/18/EF - offentlige tjenesteydelsesaftaler - supplerende tjenesteydelser vedrørende registrering i matrikelbog og byplanlægning - udbudsprocedure efter forhandling uden forudgående offentliggørelse af en udbudsbekendtgørelse)
   2011/C 370/25
   Processprog: græsk
   
      Parter
   
   
      Sagsøger: Europa-Kommissionen (ved M. Patakia og D. Kukovec, som befuldmægtigede)
   
      Sagsøgt: Den Hellenske Republik (ved S. Chala og D. Tsagkaraki, som befuldmægtigede)
   
      Sagens genstand
   
   Traktatbrud — tilsidesættelse af artikel 8 og 11, stk. 3, i Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler (EFT L 209, s. 1), samt artikel 20 og artikel 31, stk. 4, i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114) — tildeling af en kontrakt uden forudgående offentliggørelse af en udbudsbekendtgørelse — aftale om supplerende tjenesteydelser vedrørende registrering i matrikelbog og byplanlægning — kommunerne Vasiliki, Kassandra, Egnatia og Arethousa.
   
      Konklusion
   
   
               1)
            
            
               Den Hellenske Republik har tilsidesat sine forpligtelser i henhold til artikel 8 og artikel 11, stk. 3, i Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler, som ændret ved Europa-Parlamentet og Rådets direktiv 97/52/EF af 13. oktober 1997, samt i henhold til artikel 20 og artikel 31, nr. 4), i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter, idet den i henhold til et udbud efter forhandling og uden forudgående offentliggørelse af en udbudsbekendtgørelse har indgået offentlige aftaler om supplerende tjenesteydelser vedrørende registrering i matrikelbog og byplanlægning, som ikke var indeholdt i den oprindelige aftale indgået af kommunerne i Vasiliki, Kassandra, Egnatia og Arethousa.
            
         
               2)
            
            
               Den Hellenske Republik betaler sagens omkostninger.
            
         
      (1)  EUT C 63 af 26.2.2011.